
A V I Z


asupra propunerii legislative privind constituirea fondului special pentru stimularea viticulturii în România.





În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu  propunerea legislativă privind constituirea fondului special pentru stimularea viticulturii în România, cu adresa nr.128 din 18 august 1998,  înregistrată sub nr.501/XVIII/11 din 25  august 1998.


		Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au examinat această propunere legislativă în şedinţa din  2 septembrie 1998.


		În urma dezbaterilor, constatându-se că propunerea legislativă nu contravine prevederilor constituţionale, membrii comisiei au hotărât, cu majoritate de voturi, să o  avizeze favorabil cu recomandarea ca pentru dezbaterea în fond Comisia pentru agricultură, silvicultură, industrie alimentară şi servicii specifice să ţină seama atât de observaţiile şi propunerile Consiliului Legislativ din Avizul favorabil nr.468 din 10 iulie 1998, cât şi de necesitatea solicitării punctului de vedere al Guvernului, în conformitate cu prevederile art.110 alin. (1) şi art. 137 alin.(5) din Constituţia României. 


		Sub aspectul oportunităţii şi  al necesităţii, urmează a se pronunţa comisia sesizată în fond.


		În raport de obiectul şi conţinutul său, această  propunere legislativă face parte din categoria legilor ordinare.

